CELEX: 22022D1073
Language: sk
Date: 2022-02-04 00:00:00
Title: Rozhodnutie spoločného výboru EHP č. 25/2022 zo 4. februára 2022, ktorým sa mení príloha XX (Životné prostredie) k Dohode o EHP [2022/1073]

30.6.2022   
               
               
                  SK
               
               
                  Úradný vestník Európskej únie
               
               
                  L 175/42
               
            
         ROZHODNUTIE SPOLOČNÉHO VÝBORU EHP č. 25/2022
         zo 4. februára 2022,
         ktorým sa mení príloha XX (Životné prostredie) k Dohode o EHP [2022/1073]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2020/1589 z 22. júla 2020, ktorým sa mení príloha I k nariadeniu Európskeho parlamentu a Rady (EÚ) 2018/956, pokiaľ ide o údaje o nových ťažkých úžitkových vozidlách, ktoré majú monitorovať a nahlasovať členské štáty a výrobcovia (1), sa má začleniť do Dohody o EHP.
                  
               
                     (2)
                  
                  
                     Príloha XX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XX k Dohode o EHP sa v bode 21azk [nariadenie Európskeho parlamentu a Rady (EÚ) 2018/956] dopĺňa táto zarážka:
            
                        „–
                     
                     
                        
                           32020 R 1589: delegované nariadenie Komisie (EÚ) 2020/1589 z 22. júla 2020 (Ú. v. EÚ L 360, 30.10.2020, s. 4).“
                     
                  
         
            Článok 2
            Znenie delegovaného nariadenia (EÚ) 2020/1589 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 5. februára 2022 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*), alebo dňom nadobudnutia účinnosti rozhodnutia Spoločného výboru EHP č. 396/2021 z 10. decembra 2021 (2), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli, 4. februára 2022
            
               
                  Za Spoločný výbor EHP
               
               
                  predseda
               
               Nicolas VON LINGEN
            
         
         
            (1)  Ú. v. EÚ L 360, 30.10.2020, s. 4.
         
            (*)  Ústavné požiadavky neboli oznámené.
         
            (2)  Zatiaľ neuverejnené v úradnom vestníku.